How to Get Away with Murder (4ος κύκλος)

Το ABC παρήγγειλε τον **τέταρτο κύκλο** της τηλεοπτικής δραματικής σειράς ***[[How to Get Away with Murder]]*** στις 10 Φεβρουαρίου 2017. Έκανε πρεμιέρα στις 28 Σεπτεμβρίου 2017 και ολοκληρώθηκε στις 15 Μαρτίου 2018 έπειτα από 15 επεισόδια, όσα επεισόδια είχαν και οι προηγούμενοι κύκλοι. Ο αριθμός των επεισοδίων ήταν αποτέλεσμα της συμφωνίας που είχε γίνει με τη Βαϊόλα Ντέιβις η σειρά να είναι περιορισμένη και να αποτελείται από 15 ή 16 επεισόδια ανά κύκλο.

## Πλοκή
Η Αναλίζ και οι «Κίτινγκ 4» προσπαθούν ακόμα να ξεπεράσουν και να αντιμετωπίσουν τις συνέπειες από τον θάνατο του Γουές. Η Αναλίζ αρχίζει να βλέπει έναν ψυχολόγο, τον Δρ. Άιζακ Ρόα, ο οποίος ανατέθηκε από το συμβούλιο για να παρακολουθεί το πρόβλημά της με τον αλκοολισμό και κατά πόσο παραμένει νηφάλια, ενώ κόβει επαφές με όλη την ομάδα της. Ο Κόνορ απορρίπτει την πρόταση γάμου του Όλιβερ, η Λόρελ είναι έγκυος στο παιδί του Γουές, η Μικαέλα και ο Άσερ ενώνουν τις δυνάμεις τους για να επιτύχουν σε μια καλή εταιρία για άσκηση και η Μπόνι επιζητά κάτι καλό για το επαγγελματικό της μέλλον, αρχίζοντας να δουλεύει στην Εισαγγελία.

Η Λόρελ καταλαβαίνει πως ο πατέρας της, Χόρχε Καστίγιο, είναι αυτός που κρύβεται πίσω από τη δολοφονία του Γουές και βάζει σε εφαρμογή ένα σχέδιο για να βγάλει στην επιφάνεια τις παράνομες δραστηριότητές του και να τον κλείσει φυλακή. Σε αυτό, έχει τη βοήθεια της Μικαέλα και του Όλιβερ, αλλά και των Φρανκ και Άσερ, οι οποίοι δέχονται αν και απρόθυμα να συμμετέχουν σε αυτό. Κατά τη διάρκεια αναζήτησης στοιχείων, ο συμφοιτητής τους Σάιμον Ντρέικ, αυτοπυροβολείται κατά λάθος στο κεφάλι με το όπλο της Λόρελ, κάτι το οποίο οδηγεί στη σύλληψη του Άσερ. Η Λόρελ εισέρχεται σε πρόωρο τοκετό, έπειτα από ένα τυχαίο κτύπημα στην κοιλιά από τον Φρανκ κατά τη διάρκεια καυγά που είχε με τον Κόνορ. Γεννάει μόνη στον ανελκυστήρα του ξενοδοχείου που διαμένει η Αναλίζ, η οποία την βρίσκει, καταφέρνει να σώσει το μωρό και να καλέσει ασθενοφόρο. Παρόλα αυτά, ο Χόρχε καταφτάνει στο νοσοκομείο και παίρνει την κηδεμονία του μωρού, ενώ η Λόρελ κρατείται στο νοσοκομείο.

Στο δεύτερο μισό του κύκλου, η Αναλίζ και όλη η ομάδα προσπαθεί να πάρει πίσω την κηδεμονία του παιδιού. Ταυτόχρονα, προσπαθούν να αντιμετωπίσουν τις συνέπειες από όσα συνέβησαν στο πάρτι της νομικής εταιρίας που αντιπροσωπεύει τον Χόρχε, κατά τη διάρκεια του οποίου πήραν τα στοιχεία της εταιρίας του Χόρχε και ο Σάιμον αυτοτραυματίστηκε. Τελικά, η Αναλίζ καταφέρνει να πείσει να δώσει πίσω το παιδί με αντάλλαγμα τα στοιχεία που βρήκαν εις βάρος του, ώστε να μην τον καταδώσουν στο FBI. Ωστόσο, μόλις η Λόρελ και ο Φρανκ παίρνουν πίσω το μωρό, ο Χόρχε συλλαμβάνεται από το FBI, έπειτα από ανώνυμη καταγγελία εναντίον του.

Στο μεταξύ όλων αυτών, η Αναλίζ αρχίζει να ασχολείται με μία μαζική αγωγή εναντίον της πολιτείας, με σκοπό να διεκδικήσει και να έχουν μία πιο δίκαιη αντιπροσώπηση από το κράτος, άτομα που δεν μπορούν να αποκτήσουν δικηγόρο. Μία υπόθεση που την φτάνει μέχρι το Ανώτατο Δικαστήριο, την οποία και κερδίζει.

## Ηθοποιοί και χαρακτήρες

### Βασικοί
*Βαϊόλα Ντέιβις ως Αναλίζ Κίτινγκ
*Μπίλι Μπράουν ως Νέιτ Λέιχι
*Τζακ Φαλάχι ως Κόνορ Γουόλς
*Άτζα Ναόμι Κινγκ ως Μικαέλα Πρατ
*Ματ ΜακΓκόρι ως Άσερ Μίλστοουν
*Κόνραντ Ρικαμόρα ως Όλιβερ Χάμπτον
*Κάρλα Σόουζα ως Λόρελ Καστίγιο
*Τσάρλι Γουέμπερ ως Φρανκ Ντελφίνο
*Λίζα Βάιλ ως Μπόνι Γουίντερμποτομ

### Επαναλαμβανόμενοι
*Τζίμι Σμιτς ως Άιζακ Ρόα
*Εσάι Μοράλες ως Χόρχε Καστίγιο
*Μπενίτο Μαρτίνεζ ως Τοντ Ντένβερ
*Μπεχζάντ Νταβού ως Σάιμον Ντρέικ
*Αμίρα Βαν ως Τίγκαν Πράις
*Νίκολας Γκονζάλεζ ως Ντόμινικ
*Λολίτα Νταβίντοβιτς ως Σαντρίν Καστίγιο
*Τζον Χένσλεϊ ως Ρόναλντ Μίλερ
*Γκλιν Τούρμαν ως Νέιτ Λέιχι Πρεσβύτερος

### Ειδικοί guest
*Κέρι Ουάσινγκτον ως Ολίβια Πόουπ

### Guest
*Σίσελι Τάισον ως Οφήλια Χάρκνες
*Ρότζερ Ρόμπινσον ως Μακ Χάρκνες
*Γκουέντολιν Μουλάμπα ως Σελεστίν Χάρκνες
*Τζούλιους Τένον ως Ντέσμοντ
*Στέφανι Φαράσι ως Έλεν Φρίμαν
*Λ. Σκοτ Κάλντγουελ ως Τζάσμιν Μπρομέλ
*Μαριάν Ζαν-Μπατίστ ως Βιρτζίνια Κρος
*Κριστίν Ρόουζ ως Γουινόνα Σάνσμπερι
*Ντ. Γ. Μόφετ ως Τζεφ Γουόλς
*Τζιμ Αμπέλ ως Τεντ Γουόλς
*Λούνα Βέλεζ ως Σοράγια Χάργκροβ
*Κάθριν Έρμπε ως Τζακλίν Ρόα
*Οντέντ Φερ ως Τζέις
*Άλφρεντ Ένοχ ως Γουές Γκίμπινς
*Κορνήλιους Σμιθ Τζούνιορ ως Μάρκους Γουόλκερ
*Τομ Ίργουιν ως Σπάιβι
*Σάρον Λόρενς ως Ίνγκριντ Ίγκαν
*Γιολάντα Ρος ως Κλαούντια
*Τομ Βέρικα ως Σαμ Κίτινγκ
*Μελίντα Πέιτζ Χάμιλτον ως Κλερ Τελέσκο
*Ρομ Φλιν ως Γκάμπριελ Μάντοξ

## Επεισόδια

## Παραγωγή
### Ανάπτυξη
Η σειρά *How to Get Away with Murder* ανανεώθηκε από το ABC για τέταρτο κύκλο επεισοδίων στις 10 Φεβρουαρίου 2017. Η παραγωγή ξεκίνησε στις 8 Μαΐου 2017, όταν οι σεναριογράφοι της σειράς ανακοίνωσαν μέσω του Twitter πως η ομάδα της σειράς εργάζονταν πυρετωδώς για τη χαρτογράφηση του τέταρτου κύκλου. Το διάβασμα για το πρώτο επεισόδιο έγινε στις 14 Ιουλίου 2017. Ο υπεύθυνος της σειράς, Πίτερ Νόγουολκ, αποκάλυψε πως ο τίτλος του πρώτου επεισοδίου για τον τέταρτο κύκλο ήταν «I'm Going Away».

### Κάστινγκ
Ο τέταρτος κύκλος της σειράς περιλαμβάνει στο βασικό του καστ εννέα ηθοποιούς, όλοι από τους οποίους επέστρεψαν από τον προηγούμενο κύκλο. Η Βαϊόλα Ντέιβις υποδύεται την πρωταγωνίστρια της σειράς, Καθηγήτρια Αναλίζ Κίτινγκ, μία υψηλού προφίλ δικηγόρου υπεράσπισης, η οποία διδάσκει επίσης στο Πανεπιστήμιο του Μίντλτον. Ο Μπίλι Μπράουν έχει τον ρόλο του Ντετέκτιβ Νέιτ Λέιχι και συντρόφου της Αναλίζ. Υπάρχουν τέσσερις φοιτητές οι οποίοι εργάζονταν στο δικηγορικό γραφείο της Αναλίζ· ο Κόνορ Γουόλς (Τζακ Φαλάχι), η Μικαέλα Πρατ (Άτζα Ναόμι Κινγκ), ο Άσερ Μίλστοουν (Ματ ΜακΓκόρι) και η Λόρελ Καστίγιο (Κάρλα Σόουζα). Ο Τσάρλι Γουέμπερ υποδύεται τον Φρανκ Ντελφίνο, έναν από τους συνεργάτες της Αναλίζ, ο οποίος δεν είναι δικηγόρος αλλά μπορεί να χειρίζεται ειδικές αποστολές οι οποίες απαιτούν διακριτική ευχέρεια, και η Λίζα Βάιλ ενσαρκώνει τη Μπόνι Γουίντερμποτομ, τη δικηγόρο και συνεργάτιδα της Αναλίζ στο δικηγορικό της γραφείο. Τέλος, ο Κόνραντ Ρικαμόρα υποδύεται τον Όλιβερ Χάμπτον, έναν ειδικό της τεχνολογίας, χάκερ και σύντροφο του Κόνορ.

Τον Ιούλιο του 2017, ο Τζίμι Σμιτς προσλήφθηκε για να συμμετέχει στη σειρά, χωρίς να διευκρινίζεται ο ρόλος που θα είχε. Όπως αποκαλύφθηκε, υποδύεται τον Δρ. Άιζακ Ρόα, τον ψυχολόγο που ανατέθηκε από το δικαστήριιο να αναλάβει την Αναλίζ. Τον Αύγουστο, ο σύζυγος της Ντέιβις, Τζούλιους Τένον, επιβεβαιώθηκε πως θα συμμετείχε στη σειρά ως γκεστ. Ο Τένον υποδύεται τον Ντέσμοντ, έναν άντρα που φλερτάρει με την Αναλίζ κατά τη διάρκεια μιας πτήσης. Τον Σεπτέμβριο του 2017, η Νάταλι Άμπραμς από τη σελίδα *EW.com*, αποκάλυψε πως ο Ντ. Γ. Μόφετ είχε προσληφθεί για τον ρόλο του πατέρα του Κόνορ. Τον Ιανουάριο του 2018, ανακοινώθηκε πως η Λολίτα Νταβίντοβιτς θα είχε έναν επαναλαμβανόμενο ρόλο στο δεύτερο μισό του κύκλου. Υποδύεται τη Σαντρίν Καστίγιο, τη μητέρας της Λόρελ.

### Cross over με ''Scandal''
Στις 3 Ιανουαρίου 2018, η πρωταγωνίστρια της τηλεοπτικής σειράς *[[Scandal (τηλεοπτική σειρά)|Scandal]]*, Κέρι Ουάσινγκτον, ανάρτησε μια φωτογραφία της στον προσωπικό της λογαριασμό στο Twitter απευθυνόμενη στη Βαϊόλα Ντέιβις αν το σκηνικό το οποίο βρισκόταν της φαινόταν «οικείο». Το σκηνικό ήταν ένας από τους χώρους του δικαστηρίου που χρησιμοποιείτο από τη σειρά *[[How to Get Away with Murder]]*. Οι θαυμαστές άρχισαν να κάνουν θεωρίες πως ετοιμαζόταν ένα πιθανό cross-over επεισόδιο, θεωρίες οι οποίες έγιναν πιο έντονες όταν η Ντέιβις ανάρτησε ως απάντηση μία φωτογραφία με την ίδια να βρίσκεται στο σκηνικό του Οβάλ Γραφείου της Μέλι Γκραντ (Μπέλαμι Γιανγκ). Αργότερα την ίδια μέρα, το cross over επιβεβαιώθηκε μέσω ενός tweet της δημιουργού της σειράς *Scandal*, Σόντα Ράιμς.

Ο δημιουργός της σειράς *[[How to Get Away with Murder]]*, Πίτερ Νόγουολκ, ανέφερε αργότερα σε μια συνέντευξή του στη σελίδα *Deadline Hollywood*:

## Υποδοχή
### Κριτικές
Η σελίδα συλλογής κριτικών Rotten Tomatoes δίνει στον τέταρτο κύκλο ποσοστό αποδοχής 100%, βασισμένο σε 8 κριτικές. Ο Μορίν Λι Λένκερ από το *Entertainment Weekly*, βαθμολόγησε το επεισόδιο της πρεμιέρας με B, ενώ η Κάιλα Κουμάρι Ουπαντάγια, γράφοντας για το *The A.V. Club*, βαθμολόγησε το επεισόδιο της πρεμιέρας με A- σχολιάζοντας: «Είναι ένα παράξενο αλλά τελικά ικανοποιητικό επεισόδιο, ξεχωρίζοντας από τα πρώτα επεισόδια των προηγούμενων κύκλων τραβώντας τον αργό δρόμο του δραματικού χαρακτήρα παρά του πάρτι δολοφονιών». Ο Αλί Μπάρθγουελ από το περιοδικό *Vulture* βαθμολόγησε την πρεμιέρα με 4/5, αποθεώνοντας την ερμηνεία της Βαϊόλα Ντέιβις. Η Μέγκαν Ντε Μαρία από την ιστοσελίδα *Refinery29*, επαίνεσε επίσης την υποκριτική της Ντέιβις, ονομάζοντάς την «την κόλλα που κρατά ενωμένη τη σειρά».

### Τηλεθέαση

## Παραπομπές


## Εξωτερικοί σύνδεσμοι
* 
* 

Κ
Κατηγορία:Τηλεοπτικοί κύκλοι